Pirelli

Pirelli & C. SpA – automobilių pramonės bedrovė, įsikūrusi Milane, Italijoje. Bendrovė užsiima padangų gamyba. Įkurta 1872 m. „Pirelli“ kompanija remia daugelio sporto šakų komandas. 2009 m. Pirelli tapo pagrindine Kinijos aukščiausios futbolo lygos rėmėja. Kompanija remia jaunuosius ralio lenktynininkus ir kartu su FIA kasmet rengia Pirelli vairuotojo žvaigždės (Pirelli Star Driver) projektą, kurio metu jauniems lenktynininkams suteikia teisę dalyvauti įvairiose ralio lenktynėse. Pirelli keturis kartus kaip padangų tiekėja dalyvavo Formulės 1 lenktynėse – nuo 1950 iki 1958 m., nuo 1981 iki 1986 m., nuo 1989 iki 1991 m. ir nuo 2011 m. sezono iki dabar. Per pirmus tris laikotarpius komandos su Pirelli pelnė 44 pergales. Dar 6 kartus su Pirelli padangomis važiavę lenktynininkai tapo čempionais. 2012 m. sezone Pirelli komandoms tiekė keturių tipų sausai trasai ir dviejų tipų šlapiai trasai skirtas padangas. Pergalę pačiose pirmose Formulės 1 lenktynėse 1950 m. Didžiosios Britanijos Grand Prix pasiekė Alfa Romeo komanda su Pirelli padangomis. Šaltiniai Nuorodos Pirelli Formulės 1 padangų svetainė Archyvuota kopija 2016-06-21 iš Wayback Machine projekto.